رادھیکا مدن

**رادھیکا مدن** ایک بھارتی فلمی اداکارہ اور ٹیلی ویژن آرٹسٹ ہیں۔  ابتدا میں رادھیکا مدن نئی دہلی میں ڈانس انسٹرکٹر کی حیثیت سے کام کرتی تیںے۔ 2014 میں ، انھوں نے کلرز ٹی وی کی ڈراما سیریز *[[میری عاشقی تم سے ہی]]* میں ٹی وی اداکار شکتی اروڑا کے مدمقابل ٹیلی ویژن میں قدم رکھا۔ یہ شو 2016 میں ختم ہوا۔ بعد ازاں ، رادھیکا مدن نے وشال بھردواج کی ہدایتکاری میں بننے والی مزاحیہ ڈراما فل، *پٹاخا* (2018) سے بالی ووڈ میں ، جس کے لیے انھیں فلم فیئر میں فلم فیئر بیترین نئی اداکارہ اور بہترین اداکارہ (نقاد) لیے نامزدگی ملی۔

## ابتدائی زندگی اور کیریئر
دہلی سے تعلق رکھنے والی ، رادھیکا مدن نے اپنے کیریئر کا آغاز ٹیلی ویژن کے ڈیلی سوپ سیریل میری عاشقی تم سے ہی میں اداکاری کے ذریعے کیا جو کلرز ٹی وی چینل پر ڈیڑھ سال تک جاری رہا، اس ڈراما میں رادھیکا نے ایشانی کا مرکزی کردار اداکیا تھا۔ رادھیکا بھارتی نجی چینل کلرز سے نشر ہونے والے ڈرامے(میری عاشقی تم سے ہی) کے ذریعے عوام کا دل جیتنے میں کامیاب ہو گئی تھیں۔ اس ڈرامے میں اداکار شکتی اروڑا کے ساتھ رادھیکا کی جوڑی اس قدر مقبول ہوئی کہ اس برس دونوں فنکاروں کو بہترین ڈیلی سوپ جوڑی کے کئی ایوارڈز بھی حاصل ہوئے۔   رادھیکا نے ڈانس رئیلٹی شو *جھلک دکھلا جا (سیزن 8)* میں بھی حصہ لیا۔

ٹیلی ویژن پر اپنا لوہا منوانے کے بعد ان پر بھارتی ہدایت کار کی نظر پڑی اور وہ اپنی پہلی فلم حاصل کرنے میں کامیاب ہو گئیں۔ رادھیکا مدن نے سانیا ملہوترا ساتھ ، وشال بھردواج کی ہدایت کاری میں بنی مزاحیہ ڈراما فلم *پٹاخا* سے اپنے فلمی کیرئیر کی شروعات کی۔ چرن سنگھ پاتھک کی مختصر کہانی پر مبنی ، کہانی راجستھان میں دو بہنوں (ثانیہ ملہوترا اور اور رادھیکا مدن) کے گرد گھومتی ہے۔ فلم میں یہ دونوں بہنیں آپس میں لڑائی جھگڑے کے بغیر نہیں رہ سکتیں۔ بات بات پر لڑنے جھگڑنے والی بہنوں کی دلچسپ کہانی پرمبنی فلم 28 ستمبر 2017 کو ریلیز ہوئی۔ رہی ہے جو ہمیشہ تنازع میں رہتی ہیں۔ کہانی پاتھک کے بھائیوں کی بیویوں پر مبنی تھی۔ رادھیکا مدن اور ثانیہ ملہوترا دونوں کی بولی اور کردار کی باریکی سے حقیقی راجھستانی خواتین سے ملتے تھے۔ فلم کی تیاری کے لیے ثانیہ ملہوترا اور رادھیکا مدن دونوں جے پور کے قریب رونسی گاؤں میں رہیں اور راجستھانی بولی سیکھی۔ انھوں نے بھیڑ بکریاں سے دودھ دوہنا، دیواروں کو گوبر لگانااور لمبے فاصلے تک اور اپنی کمر کے گرد ایک توازن رکھتے ہوئے سر پر پانی سے بھرا ہوا  رکھ کر چلنے کی تربیت بھی لی۔ انھیں 10 کلو وزن بھی ڈالنا پڑا۔ صحافی راجا سین نے اپنے تبصرے میں لکھا ، "رادھیکا مدن بولی اور عزم میں اٹل ، اس باکمال کردار میں مثبت طور پر چمکتی نظر آتی ہیں۔ "

اس کے بعد رادھیکا مدن وسن بالا کی ہدایتکاری میں بنی ایکشن کامیڈی فلم *مرد کو درد نہیں ہوتا* میں نظر آئیں۔ اس فلم کا پریمیئر 2018 ٹورنٹو انٹرنیشنل فلم فیسٹیول کے مڈ نائٹ میڈنیس سیکشن میں ہوا ، جہاں اس نے پیپلز چوائس ایوارڈ: مڈ نائٹ میڈنیس جیتا ۔ اس فلم کو 2018 مٰیں مامی فلم فیسٹیول میں بھی نمائش کے لیے پیش کیا گیا تھا جہاں اسے اسٹنڈنگ اوویشن کے ذریعے سراہا گیا۔ رادھیکا مدن نے ذکر کیا کہ وہ *لیلا مجنوں* (2018) کے لیے آڈیشن دے رہی تھیں جب *مرد کو درد نہیں ہوتا* کے بارے میں معلوم ہوا اور اس میں کردار کی "انفرادیت" کی وجہ سے اس فلم کا انتخاب کیا۔ اس نے خود ہی اسٹنٹ کا مظاہرہ کیا اور خود کو اس صنف سے دوچار کرنے کے لیے متعدد کلاسک مارشل آرٹ ایکشن فلمیں دیکھیں۔ جسمانی تربیت کے دوران وہ زخمی بھی ہوئیں اور چوٹیں لگی تھیں۔ انھوں نے فلم کے لیے سخت ڈائٹ اور ورزش کے روزمرہ کے معمولات کی پیروی کی۔ *فرسٹ پوسٹ* کے صحافیی پردیپ مینن نے انھیں "خوشی کی حیثیت سے سوپری (ان کے کردار کا نام جس کے معنی خوشی کے ہیںٕ" قرار دیا اور بتایا کہ رادھیکا مدن کردار کے "متضاد مزاج " ہونے کے باوجود "انھوں قابلیت سے کام لیا"۔ انھوں نے مزید کہا کہ وہ "ایکشن سین میں چمکتی رہیں۔"

آئندہ سال 2020ء میں اداکارہ رادھیکا مدن  2017 کی فلم ’ہندی میڈیم‘ کے سیکوئل سے فلمی’انگریزی میڈیم‘  میں نظر آئیں گی۔ اداکارہ رادھیکا مدن  اس فلم میں عرفان خان  اور کرینہ کپور کی بیٹی کا کردار ادا کریں گی۔

## ٹیلی ویژن

### رئیلٹی شورز

## فلمیں

## ایوارڈز اور نامزدگی

## حوالہ جات

## بیرونی روابط

* 

زمرہ:غیر موجود سال پیدائش (بقید حیات شخصیات)
زمرہ:فاضل جامعہ دہلی
زمرہ:اکیسویں صدی کی بھارتی اداکارائیں
زمرہ:ہندی ٹیلی ویژن کی اداکارائیں
زمرہ:ہندی سنیما کی اداکارائیں
زمرہ:دہلی کی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
زمرہ:بھارتی شخصیات
زمرہ:بھارتی خواتین
زمرہ:دہلی کی شخصیات
زمرہ:پنجابی ہندو